ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
അയല്പക്കസുഹൃദ്രാജ്യങ്ങളുമായുള്ളഇന്ത്യയുടെഅതിര്ത്തികള്രാജ്യത്തിനെതിരായ പ്രവര്ത്തനങ്ങള്ക്ക് ദുരുപയോഗം ചെയ്യുന്നില്ലെന്ന്ഉറപ്പുവരുത്തണം - കേന്ദ്ര ആഭ്യന്തര മന്ത്രി അമിത്ഷാ
അയല്പക്കത്തെ സുഹൃദ് രാജ്യങ്ങളുമായുള്ള ഇന്ത്യയുടെ അതിര്ത്തികള് രാജ്യത്തിനെതിരായ പ്രവര്ത്തനങ്ങള്ക്കായി ദുരുപയോഗം ചെയ്യപ്പെടുന്നില്ലെന്ന്സശസ്ത്ര സീമാ ബല്  ഉറപ്പുവരുത്തണമെന്ന്കേന്ദ്ര ആഭ്യന്തര മന്ത്രി ശ്രീ. അമിത്ഷാ ആവശ്യപ്പെട്ടു. അതോടൊപ്പംഅതിര്ത്തിമേഖലകളില്വസിക്കുന്നവരെ പ്രതികൂലമായിബാധിക്കുന്നില്ലെന്ന്ഉറപ്പ്വരുത്തണമെന്നുംഅദ്ദേഹം നിര്ദ്ദേശിച്ചു. എസ്.എസ്.ബി യുടെ 56-ാം രൂപീകരണ ദിനത്തോടനുബന്ധിച്ച് ന്യൂഡല്ഹിയില് നടന്ന പരേഡിനെ അഭിസംബോധന ചെയ്യുകയായിരുന്നു കേന്ദ്ര ആഭ്യന്തരമന്ത്രി.
അയല്രാജ്യങ്ങളായ നേപ്പാളും, ഭൂട്ടാനുമായിഏകദേശം 2450 കിലോമീറ്ററിന്റെതുറന്ന അതിര്ത്തിയാണ്ഇന്ത്യയ്ക്കുള്ളത്. നമ്മുടെ രാജ്യത്തേയ്ക്ക്ഒരൊറ്റ നുഴഞ്ഞുകയറ്റക്കാരനെ പോലും കയറാന് അനുവദിക്കാതെ മികച്ച പ്രവര്ത്തനമാണ് എസ്.എസ്.ബി കാഴ്ചവയ്ക്കുന്നതെന്ന് ശ്രീ. അമിത്ഷാ പറഞ്ഞു. കഴിഞ്ഞ ഒരുവര്ഷത്തിനിടെഇന്തോ - നേപ്പാള്അതിര്ത്തിയില് നിന്ന്അതിക്രമിച്ച് കയറാന് ശ്രമിച്ച അമ്പതോളം നുഴഞ്ഞുകയറ്റക്കാരെയും, 380 കോടിരൂപ വിലവരുന്ന ലഹരിമരുന്നടക്കമുള്ള നിരോധിതവസ്തുക്കളെയും പിടികൂടിയതിന് കേന്ദ്ര ആഭ്യന്തര മന്ത്രി എസ്.എസ്.ബി യെ പ്രകീര്ത്തിച്ചു.
എസ്.എസ്.ബി യെകൂടുതല്കരുത്തുറ്റതാക്കാനും, സേനയുടെജോലി ഭാരംകുറയ്ക്കാനും 2020 അവസാനത്തോടെഗസറ്റഡ്ഇതരറാങ്കുകളില് 12,000 ഒഴിവുകള് നികത്തുമെന്ന് ശ്രീ.അമിത്ഷാ പറഞ്ഞു. ജവാന്മാര്കുറഞ്ഞത് നൂറ്ദിവസമെങ്കിലും തങ്ങളുടെ കുടുംബത്തോടൊപ്പംകഴിയുന്നുവെന്ന്ഗവണ്മെന്റ്സമീപ ഭാവിയില് ഉറപ്പ്വരുത്തുമെന്ന്അദ്ദേഹം പറഞ്ഞു.
നക്സല് ബാധിതമേഖലകളില്സ്വന്തം ജീവന് പോലും ബലി കൊടുത്തു കൊണ്ട്രാജ്യത്തെ ജനങ്ങളെസംരക്ഷിക്കുന്നതില് എസ്.എസ്.ബി ജവാന്മാരുടെ പങ്കിനെ അദ്ദേഹംശ്ലാഘിച്ചു. ശത്രുതാ മനോഭാവമുള്ള അയല്ക്കാര്അതിര്ത്തികടന്നുള്ള ഭീകരപ്രവര്ത്തന ങ്ങളിലും, വിഘടന പ്രവര്ത്തനങ്ങളിലുംവ്യാജ കറന്സി, ലഹരിവസ്തുക്കള്എന്നിവയുടെകടത്തിലും നിരന്തരം ഏര്പ്പെട്ടിരിക്കുമ്പോള് അതിര്ത്തികള്സുരക്ഷിതമല്ലെങ്കില്രാജ്യത്തിന് ആഗോള സാമ്പത്തിക ശക്തിയാകാന് കഴിയില്ലെന്ന് ശ്രീ. അമിത്ഷാചൂണ്ടിക്കാട്ടി.
(രാജ്യത്തുടനീളം സ്വതന്ത്രവും, നീതിപൂര്വ്വകവുമായ തിരഞ്ഞെടുപ്പ്ഉറപ്പുവരുത്തുന്നതിലും, പ്രകൃതിദുരന്തങ്ങള് ഉണ്ടാകുന്ന വേളയിലും അര്പ്പണ ബോധത്തോടെ എസ്.എസ്.ബി അനുഷ്ഠിക്കുന്ന സേവനങ്ങള് വിലമതിക്കാനാവാത്തതാണെന്നുംകേന്ദ്ര ആഭ്യന്തര മന്ത്രി പറഞ്ഞു.
ഘിട്ടോര്ണിയിലുള്ള സശസ്ത്ര സീമാ ബല്ലിന്റെ 25-ാം ബറ്റാലിയനിലെ ഓഫീസര്മാര്ക്കും, ജവാന്മാര്ക്കും ധീരതാമെഡലുകളുംഅദ്ദേഹം സമ്മാനിച്ചു. രക്തസാക്ഷിമണ്ഡപത്തില് പുഷ്പചക്രവുംസമര്പ്പിച്ചു.
ND/MRD
ആരോഗ്യ, കുടുംബക്ഷേമ മന്ത്രാലയം
കോവിഡ് 19: രോഗമുക്തി നിരക്ക് 41.57 ശതമാനമായി വര്ദ്ധിച്ചു
ഇന്ത്യയില് ആകെ 57,720 പേർ കോവിഡിൽ നിന്നും രോഗമുക്തി നേടി. കഴിഞ്ഞ 24 മണിക്കൂറിനുള്ളിൽ, 3280 പേർ രോഗമുക്തി നേടി. രോഗമുക്തി നേടുന്നവരുടെ നിരക്ക് ഉയർന്ന് 41.57 ശതമാനമായിട്ടുണ്ട്.
ഇതോടെ ഇന്ത്യയില് 1,38,845 പേര്ക്കാണ് കോവിഡ് 19 സ്ഥിരീകരിച്ചത്. നിലവില് 77,103 പേരാണ് ചികില്സയിലുള്ളത്.
കോവിഡ് 19 മായി ബന്ധപ്പെട്ട് ആധികാരികവും സാങ്കേതികവും ആയ വിവരങ്ങൾക്കും മാർഗ്ഗ നിർദേശങ്ങൾക്കും, https://www.mohfw.gov.in/, @MoHFW_INDIA എന്നിവ സന്ദർശിക്കുക
കോവിഡ് 19 മായി ബന്ധപ്പെട്ട സംശയങ്ങൾക്ക് technicalquery.covid19[at]gov[dot]in , ncov2019[at]gov[dot]in , @CovidIndiaSeva എന്നിവയിൽ ബന്ധപ്പെടാം.
വിശദവിവരങ്ങൾക്ക് കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ടോൾഫ്രീ നമ്പർ ആയ +91-11-23978046 അല്ലെങ്കിൽ 1075 ലും ബന്ധപ്പെടാവുന്നതാണ്.
സംസ്ഥാന-കേന്ദ്രഭരണപ്രദേശങ്ങളിലെ കോവിഡ് 19 മായി ബന്ധപ്പെട്ട ഹെൽപ് ലൈൻ നമ്പറുകൾക്കായി https://www.mohfw.gov.in/pdf/coronvavirushelplinenumber.pdf എന്ന ലിങ്ക് സന്ദർശിക്കുക
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് ദീപാവലി ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ദീപാവലി ആശംസകൾ നേർന്നു. ദീപങ്ങളുടെ ഈ ഉത്സവം എല്ലാവരുടെയും ജീവിതത്തിൽ സന്തോഷവും നല്ല ആരോഗ്യവും നൽകട്ടെയെന്നും അദ്ദേഹം ആശംസിച്ചു.
പ്രധാനമന്ത്രി ട്വീറ്റ് ചെയ്തു :
"എല്ലാവർക്കും ദീപാവലി ആശംസകൾ നേരുന്നു. ദീപാവലി പ്രകാശവും പ്രസരിപ്പുമായി ബന്ധപ്പെട്ടിരിക്കുന്നു. ഈ ശുഭകരമായ ഉത്സവം നമ്മുടെ ജീവിതത്തിൽ സന്തോഷത്തിന്റെയും ക്ഷേമത്തിന്റെയും ചൈതന്യം വർദ്ധിപ്പിക്കട്ടെ. കുടുംബത്തിനും സുഹൃത്തുക്കൾക്കുമൊപ്പം നിങ്ങൾക്ക് ഒരു വിസ്മയകരമായ ദീപാവലി ഉണ്ടാകുമെന്ന് ഞാൻ പ്രതീക്ഷിക്കുന്നു."
ND
(
രാഷ്ട്രപതിയുടെ കാര്യാലയം
ഇന്ത്യൻ നാവികസേനയുടെ ഇരുപത്തിരണ്ടാമത് മിസൈൽ വെസ്സൽ സ്ക്വാഡ്രന് രാഷ്ട്രപതി 'പ്രസിഡന്റ്സ് സ്റ്റാൻഡേർഡ്' പദവി സമ്മാനിച്ചു
ന്യൂഡൽഹി: ഡിസംബർ 8, 2021
മഹാരാഷ്ട്രയിലെ മുംബൈയിൽ ഇന്ന്  നടന്ന ചടങ്ങിൽ ഇന്ത്യൻ നാവികസേനയുടെ
ഇരുപത്തിരണ്ടാമത് മിസൈൽ വെസ്സൽ സ്ക്വാഡ്രന് രാഷ്ട്രപതി ശ്രീ രാം നാഥ് കോവിന്ദ്, 'പ്രസിഡന്റ്സ് സ്റ്റാൻഡേർഡ്' പദവി സമ്മാനിച്ചു.
ചടങ്ങിൽ സംസാരിക്കവേ, ഇരുപത്തിരണ്ടാമത് മിസൈൽ വെസ്സൽ സ്ക്വാഡ്രനുമായി ബന്ധപ്പെട്ട് പ്രവർത്തിക്കുന്ന എല്ലാ ഉദ്യോഗസ്ഥരെയും നാവികരെയും ഈ നേട്ടം സ്വന്തമാക്കിയതിൽ രാഷ്ട്രപതി അഭിനന്ദിച്ചു. മുൻകാലങ്ങളിലും, നിലവിലും ഈ സ്ക്വാഡ്രനിലെ ഉദ്യോഗസ്ഥരും നാവികരും രാജ്യത്തിന് നൽകിയ നിസ്തുല സേവനത്തിന്റെ സാക്ഷ്യമാണ് ഈ പദവി എന്ന് രാഷ്ട്രപതി അഭിപ്രായപ്പെട്ടു.
വ്യത്യസ്തമായ നിരവധി ദൗത്യങ്ങൾക്കായി ഈ സ്ക്വാഡ്രന് കീഴിലുള്ള യുദ്ധക്കപ്പലുകൾ വിന്യസിക്കപ്പെട്ടിട്ടുള്ളത് അദ്ദേഹം ഓർമ്മിച്ചു. ദൗത്യാധിഷ്ഠിതമായ വിന്യാസങ്ങളിലൂടെ നമ്മുടെ സമുദ്ര അതിർത്തികളെ അവ സുരക്ഷിതമാക്കുന്നു. ഒമാൻ ഉൾക്കടൽ, പേർഷ്യൻ ഉൾക്കടൽ എന്നിവിടങ്ങളിലെ നയതന്ത്ര ദൗത്യങ്ങൾക്കൊപ്പം, കടൽക്കൊള്ളയെ നേരിടുന്നതിനുള്ള പ്രവർത്തനങ്ങളും അവ കാഴ്ചവയ്ക്കുന്നു.
സമുദ്രാതിർത്തിയോട് ചേർന്നുകിടക്കുന്ന രാഷ്ട്രം എന്ന് ഇന്ത്യയെ വിശേഷിപ്പിച്ച രാഷ്ട്രപതി, നമ്മുടെ വിദേശനയത്തിൽ കൂടുതൽ പുരോഗതി സൃഷ്ടിക്കുന്നതിലും, രാജ്യ താൽപര്യങ്ങൾ, വാണിജ്യ അഭിലാഷങ്ങൾ എന്നിവ സംരക്ഷിക്കുന്നതിലും ഇന്ത്യൻ നാവികസേനയ്ക്ക് വലിയ പങ്ക് വഹിക്കാനുണ്ടെന്ന് ഓർമിപ്പിച്ചു. ആഗോള ചരക്ക് നീക്കത്തിന്റെ വലിയൊരു പങ്ക് ഇന്ത്യൻ മഹാസമുദ്ര മേഖലയിലൂടെ കടന്നുപോകുന്നത് രാഷ്ട്രപതി ചൂണ്ടിക്കാട്ടി. അതുകൊണ്ടുതന്നെ ഈ മേഖലയിൽ സമാധാനവും സുസ്ഥിരതയും നിലനിർത്തുക എന്നത് അതീവ പ്രാധാന്യമുള്ള വസ്തുതയാണ്. ഇതാകട്ടെ നമുക്ക് മാത്രമല്ല, മൊത്തം ആഗോള സമൂഹത്തിനും ആവശ്യമാണ്.
ലോകത്തിലെതന്നെ ഏറ്റവും വലിയ നാവിക സേനകളിൽ ഒന്ന് എന്ന നിലയിൽ, ഇന്ത്യയുമായി സമുദ്ര അതിർത്തി പങ്കിടുന്ന നമ്മുടെ അയൽക്കാർ, ഇന്ത്യൻ മഹാസമുദ്ര മേഖലയിലെ സുരക്ഷാ ആവശ്യങ്ങൾക്ക് ആശ്രയിക്കാനാകുന്ന ഒരു പങ്കാളി എന്ന നിലയിലാണ് ഇന്ത്യൻ നാവികസേനയെ കാണുന്നത്.
ഇന്തോ-പസഫിക് മേഖലയിൽ ഉയർന്നുവരുന്ന ഭൗമ-രാഷ്ട്രീയ വെല്ലുവിളികൾ, ഇക്കാര്യത്തിൽ സുപ്രധാന പങ്ക് വഹിക്കാൻ കഴിയുന്ന ഒരു അവസരമാണ് ഇന്ത്യയ്ക്ക് മുൻപിൽ നൽകുന്നതെന്ന് രാഷ്ട്രപതി ചൂണ്ടിക്കാട്ടി. മേഖലയിലെ തന്നെ ഏറ്റവും വലിയ നാവിക സേനകളിൽ ഒന്ന് എന്ന നിലയിൽ, പ്രാദേശികപരമായ വാഗ്ദാനങ്ങൾ പാലിക്കുന്നതിനും, ഇന്തോ-പസഫിക് മേഖലയിലെ നമ്മുടെ പങ്കാളികളുമായി കൂടുതൽ ബന്ധം സ്ഥാപിക്കുന്നതിനുമുള്ള ശ്രമങ്ങളാണ് ഇന്ത്യൻ നാവികസേന നടത്തുന്നതെന്നും രാഷ്ട്രപതി അഭിപ്രായപ്പെട്ടു.
രാഷ്ട്രപതിയുടെ മുഴുവൻ പ്രഭാഷണത്തിനായി ഇവിടെ ക്ലിക്ക് ചെയ്യുക
RRTN/SKY
(Visitor Counter : 122
പ്രധാനമന്ത്രിയുടെ ഓഫീസ്
ഗോവയിലെ അഗ്വാഡ കോട്ടയില് ഇന്ത്യന് ലൈറ്റ് ഹൗസ് ഫെസ്റ്റിവല് ഉദ്ഘാടനം ചെയ്തതില് പ്രധാനമന്ത്രി സന്തോഷം പ്രകടിപ്പിച്ചു
പ്രധാന വിനോദസഞ്ചാര കേന്ദ്രങ്ങളായി ലൈറ്റ്ഹൗസുകളോടുള്ള ആവേശം വര്ദ്ധിച്ചുവരുന്നത് കാണുന്നതില് സന്തോഷമുണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഗോവ മുഖ്യമന്ത്രി ഡോ പ്രമോദ് പി സാവന്തിനും കേന്ദ്ര സഹമന്ത്രി ശ്രീപദ് വൈ നായിക്കിനുമൊപ്പം പ്രഥമ ഇന്ത്യന് ലൈറ്റ് ഹൗസ് ഫെസ്റ്റിവല് ഗോവയിലെ അഗ്വാഡ കോട്ടയില് ഉദ്ഘാടനം ചെയ്തതായി കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സര്ബാനന്ദ സോനോവാള് എക്സിലെ പോസ്റ്റുകളിലെ ശൃംഖലയിലൂടെ അറിയിച്ചു. പുരാതന കാലത്ത് കപ്പലുകളെയും വിനോദസഞ്ചാരികളെയും അവരുടെ നിഗൂഢവും പ്രകൃതിരമണീയവുമായ വശീകരണത്താല് ഒരുപോലെ മാടിവിളിച്ചിരുന്ന അവിശേഷമായ ഘടനകളും സമുദ്ര സഞ്ചാരത്തിന്റെ അവിഭാജ്യ ഘടകവുമായ ലൈറ്റ്ഹൗസുകളെ ആഘോഷിക്കുന്നതിനാണ് ഇന്ത്യന് ലൈറ്റ് ഹൗസ് ഫെസ്റ്റിവല് നടത്തുന്നത്.
''പ്രധാന വിനോദസഞ്ചാര കേന്ദ്രങ്ങളായി ലൈറ്റ്ഹൗസുകളോടുള്ള ആവേശം വര്ദ്ധിച്ചുവരുന്നത് കാണുന്നതില് സന്തോഷമുണ്ട്. ഇതാണ് ഈ വിഷയത്തില് മന്കിബാത്തില് ഞാന് പറഞ്ഞതും'' കേന്ദ്രമന്ത്രിയുടെ എക്സ് പോസ്റ്റുകളോട് പ്രതികരിച്ചുകൊണ്ട് പ്രധാനമന്ത്രി പറഞ്ഞു.
NS
(
പൗരാവകാശ, വാണിജ്യ കാര്യങ്ങളില് പരസ്പര നിയമസഹായത്തിനായി ഇന്ത്യയും മൊറോക്കോയും കരാര് ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
സവിശേഷതകള്:
1. സമന്സും മറ്റു നീതിനിര്വഹണ രേഖകളും സംബന്ധിച്ച, അഥവാ നടപടിക്രമങ്ങള് സംബന്ധിച്ച സേവനം
2. പൗരാവകാശ വിഷയങ്ങളില് തെളിവുശേഖരിക്കല്
3. രേഖകളും റെക്കോര്ഡിങ്ങുകളും നിര്മിക്കലും തിരിച്ചറിയലും പരിശോധിക്കലും
4. പൗരാവകാശ വിഷയങ്ങളില് തെളിവെടുക്കുന്നതിനായി അപേക്ഷാപത്രിക നടപ്പാക്കല്
5. മാധ്യസ്ഥ തീരുമാനങ്ങള് അംഗീകരിക്കലും നടപ്പാക്കലും
നേട്ടങ്ങള്:
ഇരു രാജ്യങ്ങളിലെയും പൗരന്മാര്ക്ക് ഈ കരാര് ഗുണകരമാകും. കരാരിന്റെ താല്പര്യവും ഉള്ളടക്കവും ഭാഷയും പൗരാവകാശ, വാണിജ്യ കാര്യങ്ങളില് ഫലപ്രദമായ സഹകരണവും സൗഹൃദവും ശക്തിപ്പെടുത്തുക എന്നതായതിനാല് സൗഹൃദവും ഫലപ്രദമായ സഹകരണവും ശക്തിപ്പെടുത്തുക എന്ന ഇരു രാജ്യങ്ങളുടെയും താല്പര്യം യാഥാര്ഥ്യമായിത്തീരും. സമന്സ്, നീതിനിര്വഹണ സംബന്ധിയായ രേഖകള്, അപേക്ഷാപത്രികകള്, വിധികളും മധ്യസ്ഥതീരുമാനങ്ങളും നടപ്പാക്കല് എന്നീ സേവനങ്ങളിലുള്ള സഹകരണം മെച്ചപ്പെടുന്നതിന് ഇന്ത്യ-മൊറോക്കോ കരാര് സഹായകമാകും.
പശ്ചാത്തലം:
സ്വാതന്ത്ര്യം ലഭിക്കുന്നതിനു മുമ്പു മുതല്ത്തന്നെ ഇന്ത്യയും ആഫ്രിക്കന് രാജ്യങ്ങളും തമ്മില് നല്ല ബന്ധമാണുള്ളത്. ഇന്ത്യയും മൊറോക്കോയും തമ്മില് അടുത്ത ബന്ധമായിരുന്നു എന്നു മാത്രമല്ല, പിന്നീട് ഉഭയകക്ഷിബന്ധം കൂടുത്തല് ആഴത്തിലുള്ളതായിത്തീരുകയും ചെയ്തു. ഇരു രാജ്യങ്ങളും ചേരിയില്ലാ ചേരിയുടെ ഭാഗമാണ്. മൊറോക്കോയെ കോളനിമുക്തമാക്കുന്നതിനെ ഐക്യരാഷ്ട്രസഭയില് ഇന്ത്യ പിന്തുണച്ചിരുന്നു. മൊറോക്കോയിലെ സ്വാതന്ത്ര്യസമര പ്രസ്ഥാനത്തെയും ഇന്ത്യ പിന്തുണച്ചിട്ടുണ്ട്. ഇന്ത്യ 1956 ജൂണ് 20നു മൊറോക്കോയെ അംഗീകരിക്കുകയും 1957 മുതല് ആ രാജ്യവുമായി ബന്ധം സ്ഥാപിക്കുകയും ചെയ്തു. മൊറോക്കോയുമായുള്ള പരസ്പര സഹകരണം വര്ധിപ്പിക്കണമെന്നാണ് ഇന്ത്യ വിശ്വസിക്കുന്നത്. പൗരാവകാശ, വാണിജ്യ കാര്യങ്ങളില് ഇരു രാജ്യങ്ങളും തമ്മിലുള്ള ബന്ധം വിപുലപ്പെടുത്തേണ്ടതിന്റെ പ്രസക്തി തിരിച്ചറിയുകയും ചെയ്യുന്നു.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
2023 ജൂൺ-ജൂലൈ മാസങ്ങളിലെ 'സെക്രട്ടേറിയറ്റ് പരിഷ്കരണ' റിപ്പോർട്ടിന്റെ ഏഴാം പതിപ്പ് പുറത്തിറങ്ങി
(88.94% പൊതുജന പരാതികൾ തീർപ്പാക്കി; 9.70 ലക്ഷത്തിൽ 8.63 ലക്ഷം പരാതികൾ തീർപ്പാക്കി
ന്യൂ ഡൽഹി: 22 ഓഗസ്റ്റ് 2023
23.12.2022 ലെ ദേശീയ ശില്പശാലയിൽ എടുത്ത തീരുമാനങ്ങളുടെ തുടർച്ചയായി, 2023 ജൂൺ-ജൂലൈ മാസങ്ങളിലെ "സെക്രട്ടേറിയറ്റ് പരിഷ്കരണങ്ങൾ" എന്ന പ്രതിമാസ റിപ്പോർട്ട് ഡിഎആർപിജി പ്രസിദ്ധീകരിച്ചു.
2023 ജൂൺ-ജൂലൈ മാസത്തെ റിപ്പോർട്ടിലെ പ്രധാന ഭാഗങ്ങൾ ഇനിപ്പറയുന്നവയാണ്:
1. ശുചിത്വ പ്രചാരണവും കെട്ടിക്കിടക്കുന്ന കേസുകളുടെ കുറയ്ക്കലും:
a. 3.22 ലക്ഷം ഫയലുകള് പരിശോധിച്ചു. നീക്കം ചെയ്യേണ്ട 1.96 ലക്ഷം ഫയലുകളില്, 1.49 ലക്ഷം ഫയലുകള് നീക്കം ചെയ്തു
b. ലഭിച്ച 9.70 ലക്ഷം പൊതു പരാതികളിൽ 8.63 ലക്ഷം പരാതികൾ തീർപ്പാക്കി; തീർപ്പാക്കൽ നിരക്ക് - 88.94%
c. 2023 ജൂൺ-ജൂലൈ മാസങ്ങളിൽ 40.64 ലക്ഷം ചതുരശ്രയടി സ്ഥലം വൃത്തിയാക്കി
d. 2023 ജൂൺ-ജൂലൈ മാസങ്ങളിൽ സ്ക്രാപ്പ് നിർമാർജനത്തിലൂടെ 37.56 കോടി രൂപ വരുമാനം നേടി
e. 7,186 സ്ഥലങ്ങളില് ശുചീകരണ യജ്ഞം നടത്തി
2. തീരുമാനമെടുക്കുന്നതിൽ കാര്യക്ഷമത വർദ്ധിക്കുന്നു:
a. ഇന്ത്യാ ഗവൺമെന്റിന്റെ എല്ലാ മന്ത്രാലയങ്ങളും വകുപ്പുകളും 'ഡിലെയറിങ്' സ്വീകരിച്ചു - 60 പൂർണ്ണമായും 19 ഭാഗികമായും
b. 43 മന്ത്രാലയങ്ങൾ / വകുപ്പുകൾ 2021-2023 പ്രതിനിധി ക്രമവുമായി ബന്ധപ്പെട്ട ഉത്തരവ് അവലോകനം ചെയ്യുകയും പരിഷ്കരിക്കരിക്കുകയും ചെയ്തു
c. 40 മന്ത്രാലയങ്ങളിലും വകുപ്പുകളിലും 'ഡെസ്ക് ഓഫീസർ' സംവിധാനം പ്രവർത്തിക്കുന്നു
3. ഇ-ഓഫീസ് നടപ്പാക്കലും വിശകലനവും:
a. ഇ-ഓഫീസ് 7.0 സ്വീകരിക്കേണ്ട 75 മന്ത്രാലയങ്ങളും ഇ-ഓഫീസ് 7.0 സ്വീകരിച്ചു
b. കേന്ദ്ര സെക്രട്ടേറിയറ്റിൽ 27.44 ലക്ഷം സജീവ ഇ-ഫയലുകളും, 9.24 ലക്ഷം സജീവ ഭൗതിക ഫയലുകളും ഇപ്പോഴുണ്ട്
c. 10 മന്ത്രാലയങ്ങൾക്കും വകുപ്പുകൾക്കും 2023 ജൂൺ മാസത്തിൽ 100% ഇ-രസീതുകൾ ഉണ്ട്
d. 2023 ജൂണിൽ ഇ-രസീതുകൾ 2023 മെയ് മാസത്തിലെ 91.43 ശതമാനത്തിൽ നിന്ന് 91.92 ശതമാനമായി ഉയർന്നു
പ്രധാനമന്ത്രിയുടെ ഓഫീസ്
യുകെയിലെ ഗ്ലാസ്ഗോയിൽ സി ഓ പി 26 ന്റെ ഭാഗമായി ഉക്രൈൻ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
ഗ്ലാസ്ഗോയിൽ COP26 ന്റെ ഭാഗമായി പ്രധാനമന്ത്രി നരേന്ദ്ര മോദി 2021 നവംബർ 2 ന് ഉക്രെയ്ൻ പ്രസിഡന്റ് ശ്രീ. വോളോഡിമർ സെലെൻസ്കിയുമായി കൂടിക്കാഴ്ച നടത്തി.
നേതാക്കൾ ഉഭയകക്ഷി ബന്ധത്തിന്റെ അവസ്ഥ വിലയിരുത്തുകയും മേഖലയിലെ സംഭവവികാസങ്ങളെക്കുറിച്ച് അഭിപ്രായങ്ങൾ കൈമാറുകയും ചെയ്തു.
കോവിഡ് വാക്സിനേഷൻ സർട്ടിഫിക്കറ്റുകൾ ഇരു രാജ്യങ്ങളും പരസ്പരം അംഗീകരിക്കുന്നതുൾപ്പെടെ മഹാമാരി കാലത്തെ സഹകരണത്തിൽ അവർ സംതൃപ്തി രേഖപ്പെടുത്തി. ഈ വർഷമാദ്യം കൊവിഡ് മഹാമാരിയുടെ രണ്ടാം ഘട്ടത്തിൽ ഇന്ത്യയിലേക്ക് ഓക്സിജൻ കോൺസെൻട്രേറ്ററുകൾ വിതരണം ചെയ്യുന്നതിനുള്ള മാനുഷിക നടപടിക്ക് പ്രസിഡന്റ് സെലെൻസ്കിയോട് പ്രധാനമന്ത്രി മോദി നന്ദി പറഞ്ഞു.
ഇരുരാജ്യങ്ങളും തമ്മിലുള്ള ബന്ധം, പ്രത്യേകിച്ച് ജനങ്ങൾ തമ്മിലുള്ള ശക്തമായ ബന്ധം, പ്രത്യേകിച്ചു് ഉക്രെയ്നിലെ വിവിധ സർവ്വകലാശാലകളിൽ പഠിക്കുന്ന ധാരാളം ഇന്ത്യൻ വിദ്യാർത്ഥികൾ തമ്മിലുള്ള ബന്ധവും ഇരു നേതാക്കളും ക്രിയാത്മകമായി വിലയിരുത്തി.
ഉഭയകക്ഷി ബന്ധം കൂടുതൽ ശക്തിപ്പെടുത്തുന്നതിന് ഒരുമിച്ച് പ്രവർത്തിക്കാനുള്ള സന്നദ്ധത ഇരു നേതാക്കളും ആവർത്തിച്ചു.
(
മന്ത്രിസഭ
സാർവ്വദേശീയ തപാൽ യൂണിയന്റെ ഭരണഘടനയുടെ പതിനൊന്നാം അധിക പെരുമാറ്റച്ചട്ടം സാധുവാക്കുന്നതിനു മന്ത്രിസഭയുടെ അംഗീകാരം
യൂണിവേഴ്സൽ പോസ്റ്റൽ യൂണിയൻ  ഭരണഘടനയുടെ പതിനൊന്നാം അധിക പെരുമാറ്റച്ചട്ടത്തിൽ ഉൾപ്പെടുത്തിയ ഭരണഘടനാ ഭേദഗതികൾ സാധുവാക്കുന്നതിനു പ്രധാനമന്ത്രി നരേന്ദ്രമോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി. 2021 ഓഗസ്റ്റ് 9 മുതൽ 27 വരെ അബജാനിൽ  നടന്ന യൂണിവേഴ്സൽ പോസ്റ്റൽ യൂണിയന്റെ 27-ാം സമ്മേളനത്തിലാണ് അധിക പെരുമാറ്റച്ചട്ടം ഉൾപ്പെടുത്തിയത്.
ഈ അനുമതിയോടെ ഇന്ത്യാഗവൺമെന്റിന്റെ തപാൽ വകുപ്പിനു രാഷ്ട്രപതി ഒപ്പുവച്ച “ഇൻസ്ട്രുമെന്റ് ഓഫ് റാറ്റിഫിക്കേഷൻ” പ്രാപ്തമാകും. ഇതു യൂണിവേഴ്സൽ പോസ്റ്റൽ യൂണിയൻ ഇന്റർനാഷണൽ ബ്യൂറോയുടെ ഡയറക്ടർ ജനറലിനെ സൂക്ഷിക്കാൻ ഏൽപ്പിക്കുകയും ചെയ്യും.
യുപിയു ഭരണഘടനയുടെ അനുച്ഛേദം 25, 30 എന്നിവയിൽ നിന്നുണ്ടാകുന്ന ബാധ്യതകൾ നിറവേറ്റാൻ ഇതിനു കഴിയും. സമ്മേളനം അംഗീകരിച്ച ഭരണഘടനാഭേദഗതികൾ എത്രയും വേഗം അംഗരാജ്യങ്ങൾ അംഗീകരിക്കുന്നതിനും ഇതു വ്യവസ്ഥ ചെയ്യുന്നു.
അതായത്, 27-ാം യുപിയു കോൺഗ്രസ് അംഗീകരിച്ച യുപിയു ഭരണഘടനയിലെ ഭേദഗതികൾ യൂണിയന്റെ ചട്ടങ്ങൾക്കു നിയമപരമായി കൂടുതൽ വ്യക്തതയും സ്ഥിരതയും ഉറപ്പാക്കും. സാങ്കേതികസ്ഥിരത കൈവരുത്തും. ടെക്സ്റ്റുകളിൽ ദീർഘകാലമായി ഉണ്ടായിരുന്ന പൊരുത്തക്കേടുകൾ പരിഹരിക്കും. 1969ലെ നിയമ ഉടമ്പടിയെക്കുറിച്ചുള്ള വിയന്ന കൺവെൻഷനുകൾക്ക് അനുസൃതമായി നിയമങ്ങളുടെ ‘സ്വീകരണത്തിനോ അംഗീകാരത്തിനോ’ ഉള്ള വ്യവസ്ഥകൾ ഉൾക്കൊള്ളുകയും ചെയ്യും.
--ND--
(
പ്രധാനമന്ത്രിയുടെ ഓഫീസ്
കോവിഡ്-19 മഹാമാരിയുടെ സ്ഥിതിഗതികളും പ്രതിരോധകുത്തിവയ്പ്പ് നല്കലും വിതരണവും കാര്യനിവര്ഹണവും സംബന്ധിച്ച യോഗത്തില് പ്രധാനമന്ത്രി ആദ്ധ്യക്ഷ്യം വഹിച്ചു
രാജ്യത്തെ കോവിഡ്-19 മഹാമാരിയുടെ സ്ഥിതിഗതികൾ
വിലയിരുത്തുന്നതും പ്രതിരോധകുത്തിവയ്പ്പ് നല്കലും, വിതരണം ചെയ്യലും അതിന്റെ കാര്യനിര്വഹണത്തിനുമുള്ള ഒരുക്കങ്ങളെയും കുറിച്ച് ഇന്ന് പ്രധാനമന്ത്രി ശ്രീ നരേന്ദ്രമോദി അവലോകനം ചെയ്തു. കേന്ദ്ര ആരോഗ്യമന്ത്രി ശ്രീ ഹര്ഷവര്ദ്ധന്, പ്രധാനമന്ത്രിയുടെ
പ്രിന്സിപ്പല് സെക്രട്ടറി, നീതിആയോഗ്  അംഗം, മുഖ്യ ശാസ്ത്ര ഉപദേഷ്ടാവ്, മുതിര്ന്ന ശാസ്ത്രജ്ഞര്, പ്രധാനമന്ത്രിയുടെ ഓഫീസിലെ ഉദ്യോഗസ്ഥര് എന്നിവര് യോഗത്തില് സംബന്ധിച്ചിരുന്നു.
പ്രതിദിനമുള്ള കോവിഡ് കേസുകളിലും മരണനിരക്കിലും സ്ഥായിയായി ഉണ്ടായിരിക്കുന്ന കുറവ് പ്രധാനമന്ത്രി ചൂണ്ടിക്കാട്ടി.
മൂന്ന് കോവിഡ് പ്രതിരോധ കുത്തിവയ്പ്പുകള് ഇന്ത്യയില് വളരെ പുരോഗമനഘട്ടത്തിലാണ്, അതില് രണ്ടെണ്ണം രണ്ടാംഘട്ടത്തിലും ഒന്ന് മൂന്നാം ഘട്ടത്തിലുമാണ്. അഫ്ഗാനിസ്ഥാന്, ഭൂട്ടാന്, ബംഗ്ലാദേശ്, മാലദ്വീപുകള്, മൗറീഷ്യസ്, നേപ്പാള്, ശ്രീലങ്ക തുടങ്ങിയ അയല്രാജ്യങ്ങളിലെ ഗവേഷണ കാര്യശേഷി ശക്തിപ്പെടുത്തുന്നതിനായി ഇന്ത്യന് ശാസ്ത്രജ്ഞരും ഗവേഷണ ടീമുകളും സഹകരിക്കുന്നുണ്ട്. ബംഗ്ലാദേശ്, മ്യാന്മര്, ഖത്തർ, ഭൂട്ടാന് എന്നിവിടങ്ങളില് നിന്ന് അവരുടെ രാജ്യങ്ങളില് ക്ലിനിക്കല് ട്രയലുകള് നടത്തുന്നതിനുള്ള അഭ്യര്ത്ഥനയുമുണ്ട്. ഏറ്റവും അടുത്ത അയല്ക്കാരില് മാത്രം നമ്മുടെ കാര്യശേഷി പരിമിതപ്പെടുത്താതെ ലോകത്തിനാകെ പ്രതിരോധകുത്തിവയ്പ്പും മരുന്നുകളും പ്രതിരോധ കുത്തിവയ്പ്പ് നല്കുന്നതിനുള്ള സംവിധാനത്തിന് ഐ.ടി. വേദികളും ലഭ്യമാക്കികൊണ്ട് ലോകത്താകമാനം എത്തിപ്പെടണമെന്ന് പ്രധാനമന്ത്രി നിര്ദ്ദേശിച്ചു.
സംസ്ഥാന ഗവണ്മെന്റുകളും മറ്റ് ബന്ധപ്പെട്ട എല്ലാ തല്പരകക്ഷികളുമായി കുടിക്കാഴ്ച നടത്തികൊണ്ട് നാഷണല് എക്സ്പേര്ട്ട് ഗ്രൂപ്പ് ഓണ് വാക്സിന് അഡ്മിനിസ്ട്രേഷന് ഫോര് കോവിഡ് 19  പ്രതിരോധകുത്തിവയ്പ്പ് സംഭരിക്കുന്നതിനും വിതരണം ചെയ്യുന്നതിനും അതിന്റെ കാര്യനിര്വഹണത്തിനുമായി വിശദമായ രൂപരേഖ തയാറാക്കുകയും അത് അവതരിപ്പിക്കുകയും ചെയ്തു. പ്രതിരോധകുത്തിവയ്പ്പിന്റെ മുന്ഗണയ്ക്കും വിതരണത്തിനുമായി വിദഗ്ധസമിതി സംസ്ഥാനങ്ങളുമായി സജീവമായി കൂടിക്കാഴ്ച നടത്തുന്നുണ്ട്.
സാര്സ്കോവ്-2  ജീനോം സംബന്ധിച്ച ഇന്ത്യയില് ഐ.സി.എം.ആറും ഡി/ഒ ബയോടെക്നോളജിയും  നടത്തിയ രണ്ടു വിശാല പഠനങ്ങള് വൈറസ് ജനിതമായി സ്ഥായിയായി നില്ക്കുന്നുവെന്നും അതില് വലിയ ഉള്പരിവര്ത്തനം  ഉണ്ടായിട്ടില്ലെന്നുമാണ് പറയുന്നത്.
മഹാമാരിയെ നിയന്ത്രിച്ചു നിര്ത്തുന്നതിനുള്ള പരിശ്രമങ്ങളിലുള്ള കുറവിനും അലംഭാവത്തിനെതിരെയും മുന്നറിയിപ്പു നല്കികൊണ്ടാണ് പ്രധാനമന്ത്രി വാക്കുകൾ അവസാനിപ്പിച്ചത്. ശാരീരിക അകലം തുടരുന്നതിലും മുഖാവരണം ധരിക്കുക, നിരന്തരം കൈകള് കഴുകയും സാനിറ്റൈസര് ഉപയോഗിച്ച് വൃത്തിയാക്കുകയും ചെയ്യുക പോലുള്ള കോവിഡ് അനിവാര്യമായ സ്വഭാവങ്ങള് നിരന്തരമായി തുടരണമെന്നത് അദ്ദേഹം നിര്ദ്ദേശിച്ചു. പ്രത്യേകിച്ച് ഉത്സവസമയത്ത് ഇത് വളരെയധികം ശ്രദ്ധിക്കണമെന്നും അദ്ദേഹം നിര്ദ്ദേശിച്ചു.
പ്രധാനമന്ത്രിയുടെ ഓഫീസ്
ആന്ധ്രാപ്രദേശിന്റെ ചില ഭാഗങ്ങളിലെ കനത്ത മഴയെ കുറിച്ച് പ്രധാനമന്ത്രി സംസ്ഥാന മുഖ്യമന്ത്രിയോട് സംസാരിച്ചു
ആന്ധ്രാപ്രദേശിന്റെ ചില ഭാഗങ്ങളിൽ കനത്ത മഴ പെയ്യുന്ന സാഹചര്യത്തിൽ സ്ഥിതിഗതികൾ സംബന്ധിച്ച് പ്രധാനമന്ത്രി ശ്രീ നരേന്ദ്ര മോദി സംസ്ഥാന മുഖ്യമന്ത്രി ശ്രീ വൈ എസ് ജഗൻ മോഹൻ റെഡ്ഡിയുമായി സംസാരിച്ചു. കേന്ദ്രത്തിൽ നിന്ന് സാധ്യമായ എല്ലാ പിന്തുണയും ശ്രീ മോദി ഉറപ്പുനൽകി
ഒരു ട്വീറ്റിൽ പ്രധാനമന്ത്രി പറഞ്ഞു :
"സംസ്ഥാനത്തിന്റെ ചില ഭാഗങ്ങളിൽ കനത്ത മഴയുടെ പശ്ചാത്തലത്തിൽ സ്ഥിതിഗതികൾ സംബന്ധിച്ച് ആന്ധ്രാപ്രദേശ് മുഖ്യമന്ത്രി ജഗൻ ഗാരുവിനോട് സംസാരിച്ചു. കേന്ദ്രത്തിൽ നിന്ന് സാധ്യമായ എല്ലാ പിന്തുണയും ഉറപ്പുനൽകി. എല്ലാവരുടെയും ക്ഷേമത്തിനും സുരക്ഷയ്ക്കും വേണ്ടി ഞാൻ പ്രാർത്ഥിക്കുന്നു."
മന്ത്രിസഭ
ഇരുപത്തിരണ്ടാം നിയമ കമ്മീഷന്റെ കാലാവധി 2024 ഓഗസ്റ്റ് 31 വരെ നീട്ടുന്നതിന് കേന്ദ്ര മന്ത്രിസഭയുടെ അംഗീകാരം
ഇന്ത്യയുടെ ഇരുപത്തിരണ്ടാം നിയമ കമ്മീഷന്റെ കാലാവധി 2024 ഓഗസ്റ്റ് 31 വരെ നീട്ടുന്നതിന് ബഹുമാനപ്പെട്ട പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഇന്ത്യാ ഗവണ്മെന്റ് കാലാകാലങ്ങളില് നിയമപ്രകാരമല്ലാതെ രൂപീകരിക്കുന്ന ഒരു സ്ഥാപനമാണ് ലോ കമ്മീഷന് ഓഫ് ഇന്ത്യ. 1955 ലാണ് ആദ്യമായി കമ്മീഷന് രൂപീകരിച്ചത്, പിന്നീട് കാലാകാലങ്ങളില് അത് പുനഃസംഘടിപ്പിക്കുന്നു. നിലവിലുള്ള ഇന്ത്യയുടെ ഇരുപത്തിരണ്ടാം നിയമകമ്മീഷന്റെ കാലാവധി 2023 ഫെബ്രുവരി 20-ന് അവസാനിക്കും.
വിവിധ നിയമ കമ്മീഷനുകള്ക്ക് രാജ്യത്തിന്റെ പുരോഗമനപരമായ വികസനത്തിനും നിയമ ക്രോഡീകരണത്തിലും  സുപ്രധാനമായ സംഭാവനകള് നല്കാന് കഴിഞ്ഞിട്ടുണ്ട്. ഇതുവരെ 277 റിപ്പോര്ട്ടുകള് നിയമകമ്മിഷന് സമര്പ്പിച്ചിട്ടുമുണ്ട്.
ഇരുപത്തിരണ്ടാം നിയമ കമ്മീഷനിലെ ചെയര്പേഴ്സണും അംഗങ്ങളും അടുത്തിടെയാണ് ചുമതലകള് ഏറ്റെടുത്തത്, മുടങ്ങിക്കിടന്ന നിരവധി പദ്ധതികള് പരിശോധനയ്ക്കും റിപ്പോര്ട്ടിനുമായി അവര് ഏറ്റെടുക്കുകയും പ്രവര്ത്തനങ്ങള് പുരോഗമിക്കുകയുമാണ്. അതിനാല്, ഇരുപത്തിരണ്ടാം നിയമ കമ്മീഷന്റെ കാലാവധി 2024 ഓഗസ്റ്റ് 31 വരെ നീട്ടുന്നു. താഴെപ്പറയുന്ന അതേ രീതിയിലായിരിക്കും ഇത് രൂപീകരിക്കുുക.
 ഒരു മുഴുവന് സമയ ചെയര്പേഴ്സണ്;
 നാല് മുഴുവന് സമയ അംഗങ്ങള് 
 നിയമകാര്യ വകുപ്പ് സെക്രട്ടറി, എക്സ് ഒഫീഷ്യോ അംഗമായിരിക്കും;
 നിയമനിര്മ്മാണ വകുപ്പ് സെക്രട്ടറി എക്സ് ഒഫീഷ്യോ അംഗമെന്ന നിലയിലുണ്ടാകും; കൂടാതെ
 അഞ്ചില് കൂടാത്ത പാര്ട്ട് ടൈം അംഗങ്ങളും ഉണ്ടാകും.
2020 ഫെബ്രുവരി 21ലെ ഉത്തരവ് പ്രകാരം അവരില് അര്പ്പിതമായ നിലവിലുള്ള എല്ലാ ഉത്തരവാദിത്വങ്ങളും തുടര്ന്ന് നീട്ടിക്കിട്ടിയ കാലാവധിയിലും നിയമകമ്മിഷന് നിര്വഹിക്കും. അതിലുള്പ്പെടുന്ന മറ്റുകാര്യങ്ങള് :
 ഇനി പ്രസക്തമല്ലാത്തതും കാലഹരണപ്പെട്ടതും അനാവശ്യവുമായതും പിന്വലിക്കാന് ശിപാര്ശ ചെയ്യേണ്ടതുമായ നിയമങ്ങള് തിരിച്ചറിയുക;ൃ
 നിര്ദ്ദേശതത്വങ്ങള് നടപ്പിലാക്കുന്നതിനും ഭരണഘടനയുടെ ആമുഖത്തില് പറഞ്ഞിരിക്കുന്ന ലക്ഷ്യങ്ങള് കൈവരിക്കുന്നതിനും ആവശ്യമായേക്കാവുന്ന പുതിയ നിയമനിര്മ്മാണങ്ങള് നിര്ദ്ദേശിക്കുക;
 നിയമം നിയഭരണം എന്നിവയുമായി ബന്ധപ്പെട്ട് പ്രത്യേക പരിഗണനയ്ക്കായി ഗവണ്മെന്റ് നിയമ-നീതിന്യായ മന്ത്രാലയം  മുഖേന നല്കുന്ന ഏത് വിഷയവും പരിഗണിക്കുകയൂം ഗവണ്മെന്റിനെ തങ്ങളുടെ കാഴ്ചപ്പാടുകള് അറിയിക്കുകയും ചെയ്യുക;
 നിയമ-നീതിന്യായ മന്ത്രാലയം  മുഖേന ഗവണ്മെന്റ് പരാമര്ശിക്കുന്ന ഏതെങ്കിലും വിദേശ രാജ്യങ്ങള്ക്ക് ഗവേഷണം ലഭ്യമാക്കുന്നതിനുള്ള അഭ്യര്ത്ഥനകള് പരിഗണിക്കുക;
 കമ്മിഷന് ഏറ്റെടുക്കുന്ന എല്ലാ പ്രശ്നങ്ങളും വിഷയങ്ങളും പഠനങ്ങളും ഗവേഷണങ്ങളും സംബന്ധിച്ച റിപ്പോര്ട്ടുകള് തയ്യാറാക്കുകയും കേന്ദ്ര ഗവണ്മെന്റിന് കാലാകാലങ്ങളില് അത് സമര്പ്പിക്കുകയും ചെയ്യുക, മാത്രമല്ല കേന്ദ്രമോ ഏതെങ്കിലും സംസ്ഥാനമോ സ്വീകരിക്കേണ്ട ഫലപ്രദമായ നടപടികള്ക്കായി അത്തരം റിപ്പോര്ട്ടുകളില് ശിപാര്ശ ചെയ്യുക; അതോടൊപ്പം
 കേന്ദ്ര ഗവണ്മെന്റ് കാലാകാലങ്ങളില് ചുമതലപ്പെടുത്തുന്ന മറ്റ് പ്രവര്ത്തനങ്ങള് നിര്വഹിക്കുക.
-ND-
(
ആരോഗ്യ, കുടുംബക്ഷേമ മന്ത്രാലയം
140.38 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഡിസംബർ 14, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 140.38 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ശാസ്ത്ര സാങ്കേതിക മന്ത്രാലയം
മാലിന്യ സംസ്ക്കരണത്തിൽ നൂതന/തദ്ദേശീയ സാങ്കേതികവിദ്യകളുള്ള ഇന്ത്യൻ കമ്പനികളിൽ നിന്ന് സാങ്കേതിക വാണിജ്യവൽക്കരണത്തിനായി നിർദ്ദേശങ്ങൾ ക്ഷണിച്ചു
ഇന്ത്യാ ഗവൺമെന്റിന്റെ ശാസ്ത്ര സാങ്കേതിക വകുപ്പിന്റെ  കീഴിലുള്ള സ്റ്റാറ്റ്യൂട്ടറി ബോഡിയായ ടെക്നോളജി ഡെവലപ്മെന്റ് ബോർഡ്  'സ്വച്ഛത'യുമായി ബന്ധപ്പെട്ട ദേശീയ പരിപാടിയുടെ ഭാഗമായി, മുനിസിപ്പൽ ഖരമാലിന്യം, പ്ലാസ്റ്റിക് മാലിന്യങ്ങൾ, നിർമ്മാണം-പൊളിക്കൽ എന്നിവ മൂലമുണ്ടാകുന്ന മാലിന്യങ്ങൾ , കാർഷിക മാലിന്യങ്ങൾ, ബയോമെഡിക്കൽ മാലിന്യങ്ങൾ, ഇ-മാലിന്യങ്ങൾ, വ്യാവസായിക മേഖലയിലെ അപകടകരവും അപകടകരമല്ലാത്തതുമായ മാലിന്യങ്ങൾ, ബാറ്ററി മാലിന്യങ്ങൾ, റേഡിയോ ആക്ടീവ് മാലിന്യങ്ങൾ, AI അടിസ്ഥാനമാക്കിയുള്ള പരിഹാരങ്ങൾ എന്നിവ കൈകാര്യം ചെയ്യുന്നതിനുള്ള നൂതന/തദ്ദേശീയ സാങ്കേതികവിദ്യകൾ സ്വായത്തമാക്കിയ കമ്പനികളിൽ നിന്ന് അപേക്ഷ ക്ഷണിച്ചു.
(സാങ്കേതിക വാണിജ്യവൽക്കരണത്തിനായി തിരഞ്ഞെടുത്ത ഇന്ത്യൻ കമ്പനികൾക്ക് TDB സാമ്പത്തിക സഹായം നൽകും. ശാസ്ത്രീയവും സാങ്കേതികവും സാമ്പത്തികവും വാണിജ്യപരവുമായ യോഗ്യതയെ അടിസ്ഥാനമാക്കിയായിരിക്കും തിരഞ്ഞെടുക്കുന്നതിനുള്ള മൂല്യനിർണ്ണയം. ലോൺ, ഓഹരിപങ്കാളിത്തം, ഗ്രാന്റുകൾ എന്നീ രൂപത്തിൽ സാമ്പത്തിക സഹായവും നൽകും.
‘വേസ്റ്റ് ടു വെൽത്ത്’ എന്ന തലക്കെട്ടിൽ, നിർദേശങ്ങൾ മുന്നോട്ടു വയ്ക്കാനുള്ള TDB യുടെ ക്ഷണവും ആഹ്വാനവും രാജ്യത്തെ വൻ നഗരങ്ങളെ മാലിന്യമുക്തമാക്കാനും, മാലിന്യത്തിൽ നിന്ന് സമ്പത്തുണ്ടാക്കാനുമുള്ള ഉദ്യമങ്ങളുടെ ഭാഗമാണ്.
ഫണ്ടിംഗ് മാർഗ്ഗനിർദ്ദേശങ്ങൾക്കും, നിർദ്ദേശങ്ങൾ സമർപ്പിക്കുന്നതിനും, അപേക്ഷകർക്ക് TDB-യുടെ വെബ്സൈറ്റ് ആയ www.tdb.gov.in സന്ദർശിക്കാവുന്നതാണ്. നിർദ്ദേശം സമർപ്പിക്കാനുള്ള അവസാന തീയതി 03 ജൂലൈ 2022 ആണ്.
ഷിപ്പിങ് മന്ത്രാലയം
കപ്പലുകളുടെ പുനചംക്രമണത്തിനുള്ള ദേശീയ അതോറിറ്റിയായി ഷിപ്പിംഗ് ഡയറക്ടര് ജനറലിനെ വിജ്ഞാപനം ചെയ്തു
കപ്പലുകളുടെ പുനചംക്രമണത്തിനുള്ള ദേശീയ അതോറിറ്റി ആയി ഡയറക്ടര് ജനറല് ഓഫ് ഷിപ്പിംഗിനെ കേന്ദ്ര ഗവണ്മെന്റ് വിജ്ഞാപനം ചെയ്തു. റീസൈക്ലിങ് ഓഫ് ഷിപ്സ് ആക്ട് 2019, സെക്ഷന് 3 പ്രകാരമാണ് വിജ്ഞാപനം. ഉന്നതാധികാര സ്ഥാപനമെന്ന നിലയില് കപ്പലുകളുടെ പുനചംക്രമണവുമായി ബന്ധപ്പെട്ട എല്ലാ പ്രവര്ത്തനങ്ങളുടെയും ഭരണപരമായ മേല്നോട്ടവും നിരീക്ഷണവും ഡയറക്ടര് ജനറല് ഓഫ് ഷിപ്പിംഗ് നിര്വഹിക്കും. പരിസ്ഥിതി സൗഹൃദവും സുരക്ഷിതവുമായ നടപടികളിലൂടെ കപ്പല് പുനചംക്രമണവ്യവസായത്തിന്റെ സുസ്ഥിര വികസനത്തിന് ആവശ്യമായ മേല്നോട്ടവും ഡയറക്ടര് ജനറല് ഓഫീസിന് ആയിരിക്കും. പുനചംക്രമണം നടത്തുന്ന യാര്ഡ് ഉടമസ്ഥര്ക്കും സംസ്ഥാന ഗവണ്മെന്റ്കള്ക്കും ആവശ്യമായ അംഗീകാരങ്ങള് നല്കുന്ന അന്തിമ അധികാരകേന്ദ്രം ഇനിമുതല് ഡി.ജി ഷിപ്പിംഗ് ആയിരിക്കും.
(2019 ലെ ഷിപ്പ് റീസൈക്ലിങ് ആക്ട് പ്രകാരം അന്താരാഷ്ട്ര മാരിടൈം ഓര്ഗനൈസേഷന്റെ കപ്പല് പുനചംക്രമണതിനുള്ള ഹോങ്കോങ് കണ്വെന്ഷന് ഇന്ത്യ അംഗീകരിച്ചിട്ടുണ്ട്. അന്താരാഷ്ട്ര മാരിടൈം ഓര്ഗനൈസേഷനില് ഇന്ത്യയെ പ്രതിനിധാനം ചെയ്യുന്നത് ഡി.ജി ഷിപ്പിംഗ് ആണ്.
ഗുജറാത്തിലെ ഗാന്ധിനഗറിലാണ് നാഷണല് അതോറിറ്റി ഓഫ് ഷിപ്പ് റിസൈക്ലിങ്ങിന്റെ ഓഫീസ് ആരംഭിക്കുന്നത്. ഏഷ്യയിലെ തന്നെ ഏറ്റവും വലിയ കപ്പല് പൊളിക്കലും , പുനചംക്രമണ വ്യവസായവും കേന്ദ്രീകരിച്ചിരിക്കുന്ന ഗുജറാത്തിലെ അലാങ്ങിന് സമീപമുള്ള ഈ ഓഫീസ്, ഷിപ് യാര്ഡ് ഉടമസ്ഥര്ക്ക് ഏറെ പ്രയോജനപ്രദമാകും.
പ്രധാനമന്ത്രിയുടെ ഓഫീസ്
ചന്ദ്രയാന്-2 ദൗത്യവേളയില് പ്രധാനമന്ത്രിയുടെ സന്ദേശം
ചന്ദ്രയാന്-2 വിക്ഷേപണവേളയില് പ്രധാനമന്ത്രി ശ്രീ നരേന്ദ്രമോദിയുടെ സന്ദേശം:
'' നമ്മുടെ മഹത്തരമായ ചരിത്രത്തിന്റെകാലാനുക്രമ ഗതിയില്കൊത്തിവയ്ക്കാവുന്ന സവിശേഷമായ നിമിഷങ്ങള്!ശാസ്ത്രരംഗത്ത് വിശാലമായ പുതിയ അതിര്ത്തികള് താണ്ടാനുള്ള നമ്മുടെ ശാസ്ത്രജ്ഞരുടെ സാമര്ത്ഥ്യവും 130 കോടി ജനങ്ങളുടെ നിശ്ചയദാര്ഡ്യവുമാണ് ചന്ദ്രയാന്-2 വിക്ഷേപണം വരച്ചുകാട്ടുന്നത്. ഓരോ ഇന്ത്യക്കാരനും ഇന്ന്അത്യന്തംഅഭിമാനിക്കുന്നു.
ഹൃദയത്തില്ഭാരതീയന്, ആവേശത്തില് ഭാരതീയന്. ചന്ദ്രയാന്-2 സമ്പൂര്ണ്ണമായുംതദ്ദേശീയമായദൗത്യമാണെന്നതാണ്ഓരോ ഇന്ത്യക്കാരനേയും അതീവ ആഹ്ളാദവാനാക്കുന്നത്. വിദൂര സംവേദനത്തിന് വേണ്ടിയുള്ള ഒരുഓര്ബിറ്ററുംചന്ദ്രോപരിതലംവിലയിരുത്തുന്നതിനുള്ള ഒരു ലാന്ഡര്-റോവറും ഇതിനുണ്ട്.
മുമ്പ് ഒരുദൗത്യത്തിലും പര്യവേഷണംചെയ്യപ്പെടുകയോ, മാതൃകയാക്കുകയോചെയ്യാത്ത ചന്ദ്രന്റെ ദക്ഷിണ ധ്രുവത്തിലെ ഭൂപ്രദേശമാണ് പര്യവേഷണംചെയ്യുന്നതും പഠനം നടത്തുന്നതുമെന്നതുകൊണ്ടുതന്നെ ചന്ദ്രയാന്-2 സവിശേഷമായി മാറുന്നു. ഈ ദൗത്യം ചന്ദ്രനെക്കുറിച്ചുള്ള പുതിയ അറിവുകള് പകര്ന്നുനല്കും.
നമ്മുടെ സമര്ത്ഥരായ ചെറുപ്പക്കാര്ക്ക് ശാസ്ത്രത്തിലേക്കും, ഉയര്ന്ന നിലവാരത്തിലുള്ള ഗവേഷണ, നൂതനാശയങ്ങളിലേക്കും കൂടുതല് പ്രോത്സാഹനം നല്കുന്നതാകും ചന്ദ്രയാന്-2 പോലുള്ള പ്രയത്നങ്ങള്. ചന്ദ്രയാന് വഴി ഇന്ത്യയുടെ ചാന്ദ്രദൗത്യത്തിന് വലിയ പ്രോത്സാഹനം ലഭിക്കും. ചന്ദ്രനെക്കുറിച്ചുള്ള നമ്മുടെ അറിവുകള് വലിയതോതില്വര്ദ്ധിക്കും'', പ്രധാനമന്ത്രി പറഞ്ഞു.
(RS/MRD